എന്.കെ. ജോസിന് സാഹിത്യ അക്കാദമി പുരസ്കാരം സമ്മാനിച്ചു വൈക്കം: പ്രമുഖ ചരിത്രകാരന് ദലിത് ബന്ധു എന്.കെ. ജോസിന് സാഹിത്യ അക്കാദമിയുടെ സമഗ്ര സംഭാവനക്കുള്ള പുരസ്കാരം സമ്മാനിച്ചു. വൈക്കം വെച്ചൂരിലെ എന്.കെ. ജോസിെന്റ വസതിയിലെത്തിയ സാഹിത്യ അക്കാദമി പ്രസിഡന്റ് വൈശാഖന് പുരസ്കാരം സമര്പ്പിച്ചു. കേരളത്തിെന്റ അറിയപ്പെടാത്ത ചരിത്രത്തിലേക്കു വെളിച്ചം വീശുന്ന ചരിത്ര ഗ്രന്ഥങ്ങള് രചിച്ച ചരിത്രകാരന് എന്.കെ. ജോസിെന്റ സംഭാവനകള് അനുപമമാണെന്നും അദ്ദേഹത്തെ ആദരിക്കുന്നത് വഴി സാഹിത്യ അക്കാദമിയാണ് അംഗീകരിക്കപ്പെടുന്നതെന്നും വൈശാഖന് പറഞ്ഞു. സാഹിത്യ അക്കാദമി വൈസ് പ്രസിഡന്റ് ഡോ.ഖദീജ മുംതാസ് അധ്യക്ഷത വഹിച്ചു. ഡോ.കെ.പി.മോഹനന്, നോവലിസ്റ്റ് എസ്.ഹരീഷ്, കെ.ഉണ്ണികൃഷ്ണന്, വെച്ചൂര് പഞ്ചായത്ത് പ്രസിഡന്റ് കെ.ആര്.ഷൈലകുമാര്, പഞ്ചായത്ത് വൈസ് പ്രസിഡന്റ് ബിന്സി ജോസഫ്, മോഹന്ദാസ് വെച്ചൂര്, സാംജി ടി വി പുരം, എന്.അനില് ബിശ്വാസ് എന്നിവര് സംസാരിച്ചു.